Document ID: 32011R1139

РЕГЛАМЕНТ (ЕС) № 1139/2011 НА СЪВЕТА
от 10 ноември 2011 година
за изменение на Регламент (ЕС) № 204/2011 относно ограничителни мерки с оглед на положението в Либия
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 215 от него,
като взе предвид Решение 2011/729/ОВППС на Съвета от 10 ноември 2011 г. за изменение на Решение 2011/137/ОВППС относно ограничителни мерки с оглед на положението в Либия (1),
като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
като има предвид, че:
(1)
С Резолюция 1973 (2011) от 17 март 2011 г. Съветът за сигурност на Организацията на обединените нации (СС на ООН) реши, че следва да бъде наложена забрана на полетите във въздушното пространство на Либия.
(2)
В изпълнение на Решение 2011/137/ОВППС на Съвета (2) тази забрана беше приведена в действие в Европейския съюз посредством Регламент (ЕС) № 204/2011 от 2 март 2011 г. относно ограничителни мерки с оглед на положението в Либия (3).
(3)
С Резолюция 2016 (2011) от 27 октомври 2011 г. СС на ООН реши забраната да бъде прекратена.
(4)
Вследствие на Решение 2011/729/ОВППС разпоредбите на Регламент (ЕС) № 204/2011 за налагане на забрана на полетите следва да бъдат отменени,
ПРИЕ НАСТОЯЩИЯ РЕГЛАМЕНТ:
Член 1
Член 4б от Регламент (ЕС) № 204/2011 се заличава.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 ноември 2011 година.

Labels: 8
18
5